recursal/SuperWikiNEXT-32B huggingface dataset:
**Hans Rudolf von Bischoffwerder** (født 13. november 1741 i Ostramonda i Thüringen, død 30. eller 31. oktober 1803 i Marquardt, Potsdam) var en rådgiver av Fredrik Vilhelm II av Preussen.

Bischoffwerder kom fra en saksisk adelsfamilie. Faren var kaptein Hans Rudolf von Bischoffwerder. Gjennom hans kone Henriette Wilhelmine av Bünau, kom gården i ridderskapet Ostramondra i Bischoffwerders besittelse.

I 1756 studerte Hans Rudolf jus ved Universitetet i Halle. I 1760 ble han ansatt i Preussens kongelige*Leibkarabinierregiment*, hvor han i 1761 ble forfremmet til fenrik.

Etter syvårskrigen og Freden i Hubertusburg ble han utnevnt til kammerherre ved det kursaksiske hoffet og stallmester til hertug Karl von Sachsen (1733–1796).

I 1778 var han igjen i den prøyssiske militære tjeneste. Der møtte han prinsen av Preussen, senere Fredrik Vilhelm II av Preussen, hvor han skaffet seg den største tillit.

Slottet Marquardt
Etter prinsens bestigelse av tronen ble han i 1786 oberstløytnant og *Flügeladjutant*. I 1789 ble han forfremmet til kongens Generaladjutant og sendt som prøyssisk utsending til kongressen i Sistova.

Da han kom tilbake i 1791 ble han forfremmet til generalmajor. Han overtalte kongen til å inngå en forsoning med Østerrike for å bygge opp en forståelse av deres holdning til Frankrike, noe som førte til krigen i 1792. Det ugunstige forløpet som denne fikk, førte til et kjøligere forhold mellom han og kongen. Som prøyssisk utenriksminister ved den polske delen av Preussen, skjenket han likevel svære slotts-komplekser til kongen.

Som frimurer tilhørte Hans Rudolf i utgangspunktet den retningen som ble kalt den strikte observans. Gjennom Johann Christoph von Wöllner ble han medlem av Ordenen av Gull- og Rosenkorset. Hans Rudolf hadde også kontakt med Greven av Saint Germain, som stod oppført på medlemslisten til Illuminatus-ordenen. I 1777 besøkte han greven, på oppdrag av sin venn Friedrich August von Braunschweig-Wolfenbüttel.

Etter Fredrik Vilhelm IIs død i 1797 overrakte han den kongelige Insignia til den nye regenten. Han ble likevel avskjediget og døde den 30. eller 31. oktober 1803 på sin landeiendom Marquardt nær Potsdam. Med hans sønn, som ble generalmajor, forsvant slekten Bischoffwerder i Preussen.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Brockhaus Enzyklopädie, oppført som Johann Rudolf Bischoffwerder, Brockhaus Online-Enzyklopädie-id bischoffwerder-johann-rudolf, besøkt 9. oktober 2017[Hentet fra Wikidata]

Litteratur
----------

* Johannes Schultze: *Hans Rudolf von Bischoffwerder*. In: Historische Kommission für die Provinz Sachsen und für Anhalt (Hrsg.): *Mitteldeutsche Lebensbilder.* 3. Band *Lebensbilder des 18. und 19. Jahrhunderts.* Selbstverlag, Magdeburg 1928, S. 134–155.
* Theodor Fontane – Havelland / Marquardt von 1795 bis 1803 (dort: Bischofswerder)

  


|  |  |
| --- | --- |
| Oppslagsverk/autoritetsdata | Brockhaus Enzyklopädie **·** Deutsche Biographie **·** VIAF **·** GND
 |
Li Lili -- **黎莉莉**
**Li** (kinesisk: 黎, pinyin: *Lí*) er et kinesisk slektsnavn som betyr «morgengry». Det er vanlig særlig i det sentrale og i det sørlige Kina. I Hongkong og Macao romaniseres det vanligvis som **Lai**.

Navnet er også et av de vanligste vietnamesiske navn, men der skrives det **Lê**.

Navnet 黎 er listet som nr. 262 i Song-klassikeren *De hundre familiers navn*.[1]

Navnet må ikke forveksles med Li, Kinas kanskje vanligste navn, som skrives både 李 og uttales Lǐ (fallende og stigende tone).

Kjente bærere av navnet 黎
-------------------------

* Li Lili (1915–2005), kinesisk skuespillerinne
* Li Yüan-hung, kinesisk politiker
* Jimmy Lai, grunnlegger av Apple Daily
* Gigi Lai, sangerinne
* Leon Lai, Cantopopsanger
* Lai Man-Wai, filmregissør

Referanser
----------

1. ↑  陈明远,Chen Mingyuan 汪宗虎 中国姓氏辞典 - Volume 1 1995- Page 241 "古吕国"之地·春秋时蔡乎侯自上黎徒都下察,也称为折蔡·汉鼻新黎县;椅代改屈蔡州·在今河南 ... 之称; (中国人名大辞典)收录黎氏 50 例·末(百家姓)列为第 262 姓。"
**Li Bin** (kinesisk: 李斌; Hanyu pinyin: *Lǐ Bīn*, født 1954 i Fushun i provinsen Liaoning i Folkerepublikken Kina) er en kinesisk politiker. 

Hun er utdannet i økonomi ved Universitetet i Jilin, og har doktorgrad i faget. Hun ble medlem av det kinesiske kommunistiske parti i 1981. I perioden 2008−2011 var hun leder for Den nasjonale kommisjon for befolknings- og familieplanlegging. I 2011 ble hun fungerende guvernør for provinsen Anhui, og guvernør der fra februar 2012 til mars 2013. Hun ble dermed den fjerde kvinnelige provinsguvernøren i Folkerepublikken Kinas historie, etter Gu Xiulian, Uyunqimq og Song Xiuyan. I mars 2013 ble hun valgt til leder av den nyopprettede nasjonale helse- og familieplanleggingskommisjonen.

Li har vært medlem av kommunistpartiets 17. 18. og 19. sentralkommité.

Referanser
----------

1. ↑  *Sina* **(kinesisk)**. 26. februar 2009. Besøkt 11. april 2021.  Manglende eller tom `|tittel=` (hjelp)
2. ↑  «NPC endorses new cabinet lineup». Arkivert fra originalen 18. mars 2013. Besøkt 22. mars 2013.  «Arkivert kopi». Archived from the original on 18. mars 2013. Besøkt 12. april 2021. CS1-vedlikehold: Uheldig URL (link)
3. ↑  «Li Bin 李斌». China Vitae. Besøkt 11. april 2021.

Eksterne lenker
---------------

 Wikiquote: Li Bin – sitater
**Arthur Henry Limpus** (født 7. juni 1863, død 3. november 1931) var en admiral i Royal Navy som endte som *Admiral Superintendent* ved Malta Dockyard.

Karrière
--------

Han ble kaptein i Royal Navy den 31. desember 1896, og ble kommandant på krysseren HMS *Gibraltar* i mars 1901, marinens medlem av *Ordnance Committee* i juli 1905 og kommandant for slagskipet HMS *Albion* i oktober 1907.Han ble admiral den 23. januar 1909, og *Admiral Superintendent* av Malta Dockyard i september 1914 under første verdenskrig. Han ble forfremmet til viseadmiral den 14. september 1914 og til admiral den 30. januar 1918.

Referanser
----------

1. 1 2   Dreadnought Project, oppført som Arthur Henry Limpus, Dreadnought Project page Arthur\_Henry\_Limpus[Hentet fra Wikidata]
2. ↑  The Navy List. (October 1908). s. 275
3. ↑  LondonGazette, 28221, 944, 5 February 1909, lest 1. februar 2015
4. ↑  Service Record. The National Archives. ADM 196/42. s. 137.
5. ↑  LondonGazette, 28910, 7478, 22. september 1914, lest 1. februar 2015
6. ↑  LondonGazette, 30522, 1945, 12 February 1918. lest 1. februar 2015

  


|  |  |
| --- | --- |
| Oppslagsverk/autoritetsdata | Prabook
 |
**Walther P99** er en halvautomatisk pistol fra Carl Walther GmbH Sportwaffen.

Arbeidet med pistolen startet i 1994, og den ble introdusert i 1997, med oppstart av serieproduksjon senere samme år. Den kom først i 9 x 19 mm Luger, så ble det laget en versjon for .40 S&W ammunisjon for det amerikanske markedet i 1998. Våpenet brukes av enkelte politistyrker i Tyskland, samt det polske og finske militære.

Pistolen har polymerramme og teniferbehandlet glidestykke. Den har tennstempel som spennes med fjør, istedenfor utvendig hammer. Den har også fire indre sikringer, justerbare sikter, skinne for montering av ekstrautstyr, utskiftbar skjeftebakdel i forskjellige størrelser, og magasinutløser som sitter på begge sider. Den leveres i tre utførelser: sort ramme med sort glidestykke, sort ramme med titaniumsbelagt glidestykke, og militærfarget olivengrønn ramme med sort glidestykke. Kompaktversjonene leveres kun i sort.

I 2004 kom en ny versjon av P99, med modifisert avtrekkerbøyle hvor en har fjernet «hoppbakken» midt på. Glidestykket var også modifisert for lettere å ta tak i den. Utstyrsskinnen ble endret til Weaverskinne.

Varianter
---------

* **P99AS** (Anti-stress)
* **P99DAO** (Double-action only) tidligere under navnet P990.
* **P99QA** (Quick-action)
* **P99C** (Kompakt)
* **Smith & Wesson SW99** – Lisensiert USA utgave, også i .45 ACP

Se også
-------

* Walther P22 – .22 LR pistol bygget på P99

Eksterne lenker
---------------

* Walther pistols – RISK International Hellenic website Arkivert 20. august 2010 hos Wayback Machine.
Oluf Lorentzen-butikken i Karl Johans gate 33 i Oslo (1958).
**Oluf Lorentzen AS** er et norsk firma som driver med import av matvarer. Firmaet har røtter tilbake til Christian Semb Magnus' vin- og kolonialforretning, som blei etablert i 1869 i Karl Johans gate 33 (Magnus-gården) i Kristiania.

Handelsbetjenten Oluf Lorentzen overtok etterhvert forretninga, og ga det navn etter seg sjøl. Sønnene Einar (1887–1939) og Harald Lorentzen (1894–1984) overtok forretninga ved farens død i 1921. Einar døde allerede i 1939 (52 år gammel), hvorpå tredjegenerasjon kom inn ved Oluf Hans Lorentzen (1914–1974). Konsernet hadde på det meste 21 butikker.

I 1993 fusjonerte Lorentzen med Jens Evensen A/S, og etter hvert gikk de sammen med grossisten Joh. Johannson i NorgesGruppen, der Brødrene Lorentzen AS er nest største eier med 8,48 prosent av aksjene.

I 2001 blei forretninga på Karl Johan avvikla. Oluf Lorentzen AS har nå ikke detaljsalg, men importerer fortsatt matvarer fra hele verden, i alt ca. 1500 produkter hvorav ca. 300 er importert ost. Firmaet holder til i Vestby og ledes av femte generasjon Lorentzen.

Referanser
----------

1. ↑  «Opphørssalg hos Oluf Lorentzen», i *Aftenposten Aften* 31. mai 2001.
2. ↑  Brødrene Lorentzen AS er morselskap for dagens kolonialimportørfirma Oluf Lorentzen AS og utleieselskapet Oluf Lorentzen Eiendom AS
3. ↑  Opplysning fra Proff Forvalt; besøkt 30. mai 2011.

Eksterne lenker
---------------

* Firmaets nettsted
**Arthur «Jakie» Nash** (født 5. september 1914, død 18. januar 2000) var en canadisk ishockeyspiller som deltok i de olympiske vinterleker 1936 i Garmisch-Partenkirchen.

Nash spilte på det canadiske amatørlaget *Port Arthur Bearcats* som var tatt ut til å representere Canada i OL-turneringen 1936. Canada kom på andreplass i turneringen bak Storbritannia. De vant alle tre kampene i gruppespillet, 8-1 over Polen, 11-0 over Latvia og 5-2 over Østerrike. I mellomrunden tapte de med 1-2 til Storbritannia og beseiret Ungarn med 15-0 og Tyskland med 6-2. I finalerunden beseiret de Tsjekkoslovakia med 7-0 og USA med 1-0, men resultatet i mellomrunden mot Storbritannia telte også med i finalerunden og dermed ble Storbritannia olympiske mestere i ishockey og Canada, som hadde vunnet de fire første OL-turneringene, fikk ta til takke med sølvmedaljene.

OL-medaljer
-----------

* OL 1936 Nazi-Tysklands flagg Garmisch-Partenkirchen - Sølv Sølv i ishockey Canadas flagg Canada

Referanser
----------

1. ↑   www.sports-reference.com[Hentet fra Wikidata]

Eksterne lenker
---------------

* (en) Arthur Nash – Olympedia Rediger på Wikidata

* (en) Arthur Nash – Sports-Reference (OL-resultater – arkivert) Rediger på Wikidata

* (en) Arthur Nash – databaseOlympics.com (arkivert) Rediger på Wikidata

* (en) Arthur Nash – Hockeydb.com Rediger på Wikidata

* (en) Arthur Nash – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND
 |
**Walther Tore Holm** (født 7. april 1932, død 8. desember 2003) var en norsk investor, forretningsmann og mangemillionær.

Holm vokste opp og levde det meste av sitt liv på Strømmen utenfor Oslo.

Som 15-åring dro han til sjøs og fikk lære livets harde hverdag om bord på norske skip i utenriksfart. Siden drev han med transport og hadde etterhvert mange biler i stallen før han startet entreprenørselskapet, Strømmen Maskindrift AS (senere Maskindrift AS). Som maskinentreprenør i en travel vekstperiode i 1960- og 1970-årene, fikk Holm og hans kompanjonger en lang rekke store og viktige anleggsarbeid, ikke minst det mangeårige arbeidet for Nedre Romerike Vannverk og RA2 på Lillestrøm.

På slutten av 1990-tallet solgte Holm Maskindrift AS delvis til Peab og delvis til VA Drill AS (Pål H. Henriksen). Salget foregikk bruddvis over en lengre periode.

Holm hadde forøvrig eierinteresser og styreverv i flere selskaper. Også utenfor landet, bl.a. i Ukraina. Han var også eiendomsinvestor og samarbeidet både med Skedsmo kommune og private selskaper om eiendomsutvikling.
Fra begynnelsen av 1990-tallet og ut sitt liv var Holm alltid høyt repressentert i avisenes ligningstopper for Skedsmo kommune.

I 2006, etter Holms død havnet familien i medias og Økokrims søkelys i forbindelse med vannverkskandalen på Romerike. I granskningsrapporten fremkommer det at Walther Holm gjennom 30 år har hatt et nært samarbeide med tidligere vannverksdirektør og nå korrupsjonsdømte, Ivar T. Henriksen og har vært svært delaktig i tappingen av vannverksselskapene (NRV/RA-2). Det hevdes også at han har solgt eiendommer og aksjer til Henriksens nærmeste for millioner av kroner til underpris. Det antydes i rapporten at dette var for at hans selskap, Maskindrift AS skulle få store anleggsoppdrag uten å delta i anbudsrunder. Grunnet foreldelse ble det aldri tatt ut noen siktelse mot Holm eller hans selskaper.

De siste årene av sitt liv drev han en stadig nedtrapping av sitt virke.

Holm døde i sitt hjem på Strømmen 8. desember 2003. Han etterlot seg sin kone, datter og tre voksne barnebarn.

Eksterne lenker
---------------

* Direkte lenke til granskningsrapporten
* «Det kan være penger gjemt et sted», artikkel om «Vannverkssaken», *Aftenposten*, 25. januar 2010
| Den georgisk-armenske krig |
| --- |
| 

|  |  |
| --- | --- |
| Dato | 7.-31. desember 1918 |
| Sted | Borchaly (Lori) og Akhalkalaki |
| Resultat | Ikke avgjort |

 |
| Stridende parter |
| Armenia | Georgia |

Georgisk kavaleri, 1918
**Den georgisk-armenske krig** var en kortvarig grensekonflikt utkjempet i desember 1918 mellom nylig uavhengige Den demokratiske republikken Georgia og Den demokratiske republikken Armenia, hovedsakelig over kontrollen over tidligere distrikter i Tiflis-guvernementet, i Borchaly (Lori) og Akhalkalaki.

I mars 1918 undertegnet Russland Brest-Litovsk-avtalen, og gikk dermed med på å gi tilbake til Det osmanske riket territorium vunnet under den russisk-tyrkiske krig 1877-78. Disse landområdene var imidlertid ikke lenger under den russiske sentralregjeringens funksjonelle kontroll. De ble snarere administrert i fellesskap av georgierne, armenerne og aserbajdsjanerne gjennom det transkaukasiske kommissariatet. Fredskonferansen i Trabzon hadde til hensikt å løse konflikten, men da konferansen ikke lyktes i å komme frem til en beslutning, satset osmanene på et felttog for å få kontroll over de omstridte landområdene. Under vedvarende angrep ble omsider det transkaukasiske kommissariatet oppløst ved at georgierne, armenerne og aserbajdsjanerne erklærte uavhengige nasjonalstater i rask rekkefølge i slutten av mai 1918. Den 4. juni undertegnet Det osmanske riket Batumi-avtalen med hver av de tre transkaukasiske statene, som førte til en slutt på konflikten og tildelte osmanene den sydlige delen av den etnisk armenske provinsen Lori og distriktet Akhalkalaki. Mot Armenias ønsker, besatte Georgia, støttet av tyske offiserer, den nordlige delen av Lori og opprettet militære utposter langs elven Dzoraget.

Da osmanene undertegnet våpenhvilen i Moudros i oktober, var de deretter pålagt å trekke seg tilbake fra regionen. Armenia tok fort kontroll over landområdet som tidligere var kontrollert av osmanene, og trefninger mellom Armenia og Georgia oppstod fra og med 18. oktober. Åpen krig startet tidlig i desember, etter at diplomatiske forsøk ikke lyktes i å løse tvisten om den omstridte grensen, og fortsatte frem til 31. desember, da det ble undertegnet en våpenhvile, fremforhandlet av britene og franskmennene, som lot det omstridte landområdet være under felles georgisk og armensk administrasjon.

Etterspill
----------

Begge parter undertegnet en fredsavtale i januar 1919, fremforhandlet av britene og franskmennene. Armenske og georgiske tropper forlot territoriet, og begge sider ble enige om å påbegynne samtaler om å utforme en nøytral sone. Den nøytrale sonen ble delt mellom den armenske sovjetrepublikken og den georgiske sovjetrepublikken i 1921.

|  |  |
| --- | --- |
| Oppslagsverk/autoritetsdata | LCCN
 |
Odyssevs i hulen til Polyfemos, maleri av Jacob Jordaens fra 1600-tallet
Odysseus og hans menn gjør kyklopen Polyfemos blind
**Polyfemos** (gresk: Πολύφημος) var i den greske mytologien en kyklop. Han var Poseidons og Thoosas sønn, arbeidet som gjeter på Sicilia og var en menneskeeter med umåtelige krefter. 

Helten Odyssevs møtte denne menneskeetende kjempen på en av sine reiser. Odyssevs og hans menn ble sperret inne i Polyfemos' hule og flere av dem ble spist opp. Til slutt lyktes Odyssevs med list å gjøre kyklopen blind gjennom å stikke en glødende påle i hans eneste øye. Odyssevs og hans gjenværende menn lyktes da å flykte ut av hulen, men han pådro seg Poseidons vrede og hans hjemkomst ble kraftig forsinket.

Kilder
------

* Homer (1922). *Odysseen (Niende sang)*. Oversatt av Peder Østbye. Gyldendal. s. 115-124.
* Robert Graves. *New Larousse Encyclopedia of Mythology*. s. 129. ISBN 0 600 02350 8.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Encyclopædia Universalis **·** Nationalencyklopedin **·** VIAF **·** GND **·** SUDOC
 |
**Hans Seierstad** (født 5. juni 1951 på Østre Toten) er en norsk bonde og politiker (Senterpartiet). Han har sittet som ordfører i Østre Toten og fylkesordfører i Oppland fylke.

Seierstad var fylkesordfører i Oppland fra 1999 til 2003 og ordfører i Østre Toten fra 2003 til 2015. Han har også vært fylkesleder i Oppland Senterparti.

Seierstad eier og driver gården Serstad (Seierstad) i Vestbygda, rundt to kilometer vest for kommunesenteret Lena. Han tok over eiendommen etter faren i 1989. Sommeren 2007 ble han kjent for arrangementet «30 timer på Toten» da kommunen inviterte mange fra Oslo til en tur på Toten for å få flere innflyttere.

Seierstad er gift med Ragnhild Lie (f. 1952) fra en annen av Serstad-gårdene. Oldefaren var David Seierstad, blant annet kjent som leder for Bygdefolkets krisehjelp.

TV-opptredener
--------------

Seierstad har flere ganger vært å se på TV i forbindelse med TV-programmet Farmen. I 2021 var Seierstad å se på TV-skjermen som mentor i sesong 17 av Farmen. Han deltok også som mentor i sesong 7 av Farmen kjendis i 2023.

Referanser
----------

1. ↑  «Det er riktig å slippe til nye krefter». *www.oa.no* **(norsk)**. 2. august 2014. Besøkt 16. januar 2018.
2. 1 2  *Norske gardsbruk*. S.K. Granum. 1997.
3. ↑  AS, TV 2 (14. november 2021). «Farmen-mentoren avslører: Så mye har meningen hans å si for ukesoppdraget». *TV 2* **(norsk)**. Besøkt 21. november 2021.

Eksterne lenker
---------------

* (no) Hans Seierstad hos Stortinget Rediger på Wikidata

* (no) Hans Seierstad hos Norsk senter for forskningsdata politikerarkiv (nedlagt) Rediger på Wikidata


|  |  |  |
| --- | --- | --- |
| Forgjenger:**Lars Skjølaas (AP)** | **Fylkesordfører i Oppland**(1999–2003) | Etterfølger:**Audun Tron (AP)** |
| Forgjenger:**Tor Finstad (SP)** | **Østre Totens ordfører**(2003–2015) | Etterfølger:**Guri Bråthen** |

|  |  |
| --- | --- |
| Oppslagsverk/autoritetsdata | Lokalhistoriewiki **·** Stortinget
 |
**Vinne skole** er en barneskole i bygda Vinne i Verdal kommune i Trøndelag. 

Skolen hører til Vinne og Ness oppvekstområde, et av fem oppvekstområder i Verdal kommune. Vinne skole er en ren barneskole og hadde 210 elever i skoleåret 2010/2011. Skolens hovedbygning ble tatt i bruk i 1976. 

Nybygget som huser 1. klasse, en av 2.-klassene og skolefritidsordningen ble tatt i bruk i 1997. Vinne skole ønsker å være en aktiv skole som benytter naturen i nærmiljøet med Trollmorskogen som naturleikeplass. Skolen har også en samlingsplass ute, den har blant annet blitt brukt under elevforestillinger.

Kommunen planlegger pr. februar 2019 å slå Vinne skole sammen med Ness skole. Den nye «Vinne og Ness skole» ble ferdig og klar til bruk til første skoledag etter sommerferien 2021. Offisiell åpning av skolen er fredag 24. September, her skal Vinne skolemusikkorps spille noen sanger.

Referanser
----------

1. ↑  Lorvik, Elin Sofie (15. februar 2019). «Ny Verdal-skole tar form». *www.t-a.no*. Arkivert fra originalen 29. mars 2019. Besøkt 29. mars 2019. «Forslaget til Link Arkitektur for «Nye Vinne og Ness skole» viser gjenbruk av eksisterende bygningsmasse, men samtidig rivning av gymsalen, SFO og Vinne IL sitt klubbhus.»

Kilder
------

* Vinne skole på Verdal kommunes nettsted Arkivert 7. april 2016 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** Nasjonalt skoleregister
 |
Svovelkis FeS2
**Polymorfi** (fra gresk og betyr mange former) er et kjemisk stoffs evne til å ha mer enn en form og krystallstruktur, og samtidig bestå av de samme atomene, ha den samme gassformen og danne de samme løsningene. Disse kan i tillegg til å ha ulik form og krystallstruktur også ha andre kjemiske og fysiske egenskaper. Når et kjemisk stoff danner ulike krystallstrukturer kalles variantene for polymorfer. Eksempler på dette er markasitt og svovelkis som begge har FeS2 som kjemisk formel. Når et grunnstoff danner polymorfe forbindelser slik som karbon gjør med mineralene grafitt og diamant, og jern gjør med de ulike formene ferritt (alfa-fase) og austenitt (gamma-fase) kalles de også for allotroper. Noen ganger bruker man betegnelsen dimorfi når stoffer opptrer i kun to former.

Se også
-------

Markasitt FeS2
* Allotropi
* Krystallografi

Referanser
----------

1. ↑  Mineralsamlerens håndbok. Del Caldo/Moro/Gramaccioli/Boscardin. Til Norsk ved Ørnulf Lauritzen, Chr. Schibsteds Forlag, Oslo, !976. ISBN 82-516-0584-9
2. ↑  Encyclopædia Britannica Online. "polymorphism." 19 Apr. 2009.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** LCCN **·** BNF **·** BNF (data)
 |
Tilberedning av ayahuasca, en urtete av hallusinogene stoffer tilberedt av tradisjonelle og moderne sjamaner for bruk blant folkegrupper i Amazonas og Andesfjellene. Foto: Iquitos i Peru,2010 
Ferdig brygg.  Foto: Peru, 2009 
**Ayahuasca** (fra quechua-språk, uttales [ajaˈwaska]), også kalt **yage**, er en type te som brukes av sjamaner i Sør-Amerika for å gå inn i transe. Ayahuasca blir oppfattet som et medisinalt brygg, en urtete, bestående av to grunnkomponenter: dimetyltryptamin (DMT (n,n-DMT), et endogent hormon som i likhet med serotonin dannes naturlig i menneskekroppen gjennom metabolisme av aminosyren tryptofan), og monoaminoksidasehemmer (MAOI) som forhindrer nedbryting av DMT i fordøyelsen slik at det kan tas opp i blodbanen. Ettersom DMT er et endogent hormon, kan det passere blod-hjerne-barrieren uhindret. *Psychotria viridis*, også kalt Sjakrune, har et relativt høyt innhold av DMT i bladene, i tillegg til noen andre psykoaktive analoger, og er den vanligste DMT-kilden i Ayahuasca. En annen vanlig DMT-kilde er Mimosa hostilis. Monoaminoksidasehemmeren kommer normalt fra den psykoaktive planten banisteriopsis caapi. Banisteriopsis-planten vokser hovedsakelig i Amazonas.

Drikken som lages, er farmakologisk kompleks og blir brukt i sjamansk, folkemedisinsk, religiøs og åndelig helbredende praksis. Etnobiologer har listet 200-300 forskjellige planter som brukes av ayahuasca-sjamaner (kalt «curanderos») i det spesielle urtebrygget, i tillegg til de nevnte urtene. Men i prinsippet kan en lage ayahuasca av å blande ren n,n-DMT uttrukket fra P. viridis med ren harmin uttrukket fra B. caapi. Det advares på det sterkeste mot å eksperimentere med harmin på egenhånd da feildosering kan gi hjerneødem, blødninger og dødsfall. DMT er ikke giftig og ikke aktivt ved oralt inntak uten MAOI, da det vil brytes ned før det kan gi effekt.

Det er et åpent spørsmål om ayahuasca bør forstås som et spesifikt sjamansk, medisinsk brygg, eller om ayahuasca bør forstås som en fullverdig medisinsk tradisjon holdt i hevd av den søramerikanske sivilisasjonen fra før den europeiske erobringen.

I tilknytning til ayahuasca har det vokst frem et kirkesamfunn som er kjent som Santo Daime, oppkalt etter ayahuascabryggets «ånd» Daime. Santo Daime-kirken har utviklet seg i møtet mellom kristendommen i Sør-Amerika og tradisjonell religion og sjamanisme i Amazonas. Den psykoaktive drikken skal også ha blitt populær blant visse grupper turister, new Age-tilhengere og andre fra Vesten, som påstår at ayahuasca gir religiøse opplevelser, kurativ virkning på psyken, og livsendrende innsikt. Rusen ledsages gjerne av brekninger.

Stoffene i drikken er ulovlige i Norge. De står oppført på Narkotikalisten.

* Planten kokes til tePlanten kokes til te

Eksterne lenker
---------------

* (en) Ayahuasca – kategori av bilder, video eller lyd på Commons Rediger på Wikidata
* *Ayahuasca – narkotikaturisme i Peru*
* *Ayahuasca-seremonier i Europa : søramerikansk sjamanisme i vestlig, nyreligiøs kontekst*

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data) **·** SUDOC **·** NKC
 |
**Axé**, eller **Axé music**, er en musikksjanger som oppsto i delstaten Bahia i 1980-årene under de populære manifestasjoner av Karnevalet i Salvador, en mix av frevo fra pernambuco, afro-brasilianske rytmer, reggae, merengue, forró, maracatu og andre afro-Latin rytmer.

Albumet *O Canto da Cidade* av Daniela Mercury (bildet) er ansett for å være ansvarlig for å introdusere axé til den brasilianske offentlighet. Albumet *Feijão com Arroz* er anerkjent som det beste av sitt slag, og et høydepunkt for stilen til axé-musikk.
Margareth Menezes lagde axé musikk med afro-brasilianske rytmer i sine sanger.
Men, det er feilaktig å bruke begrepet axé for å beskrive alle rytmene med afrikanske røtter eller musikkstil til alle band eller en artist som kommer fra Bahia. Vi vet i dag, at ikke all bahiamusikk, er axé, fordi det er samba-reggae ,
først og fremst representert ved afroblokken Olodum, samba de roda, ijexá - spilles med ulike varianter av perkusjonsband fra afroblokken som Filhos de Ghandi, Cortejo Afro, Ilê Aiyê, Muzenza, blant annet, og pagode baiano er enda en variant av frevo, samt sertanejo og forró etc.

Ordet axé er en religiøs hilsen som er brukt i candomblé, noe som symboliserer positiv energi. Som gjeldende uttrykk for soteropolitano musikalsk krets, brukte den engelske musikkjournalisten Hagamenon Brito i 1987, med nedsettende konnotasjon, i betydning dansemusikk med internasjonale ambisjoner.

Med impulser fra media, spredte axé music seg raskt over hele landet (med realisering av off-season, karneval, den såkalte micaretas), og styrket så potensialet i markedet, produserte hits gjennom hele året, med noen av de største navnene Daniela Mercury, Ivete Sangalo, Claudia Leitte, Margareth Menezes, Asa de Águia, Chiclete com Banana blant andre.

Pionerene i sjangeren var musikerne i det berømte bandet Acordes Verdes, som backet Luiz Caldas og var studio-musikere for W. R, i Salvador. Den største arrangør i studio på den tiden, var komponisten Alfredo Moura.

Referanser
----------

1. ↑  Do fricote que esquenta Garanhuns Arkivert 23. september 2015 hos Wayback Machine.. Portal Cultura PE.
2. 1 2 3 4  SANTANNA, Marilda (2009). «o sucesso das estrelas-intérpretes no carnaval de Salvador». *As donas do canto*. Salvador. Edufba. ISBN 8523208852.
3. 1 2 3 4  DINIZ, André (2008). «A história do carnaval, o que ouvir, o que ler, onde curtir». *Almanaque do carnaval*. Rio de Janeiro. Jorge Zahar Editor. s. 180. ISBN 9788537800478.
4. ↑  SYLLOS, Gilberto de. e MONTANHAUR, Ramon. **Bateria e Contrabaixo na Música Popular Brasileira**. 3ª edição. Rio de Janeiro: Lumiar,2002, (p. 65).
5. 1 2  O sucesso do Axé music, 25 anos depois. Diário do Pará.
6. ↑  NICKSON, Chris. Feijão com Arroz - Daniela Mercury | Songs, Reviews, Credits, Awards. AllMusic.
7. ↑  G1 lista 15 músicas para entender o axé e o carnaval baiano
8. ↑  Margareth Menezes (2014), *A música para divulgar valores*, Editora Minuano, arkivert fra originalen on 2016-05-31,   «Arkivert kopi». Arkivert fra originalen 31. mai 2016. Besøkt 3. august 2016.
9. 1 2
10. 1 2 3  GUERREIRO, Almerinda (2000). «a música afro-pop de Salvador». *A trama dos tambores*. Editora 34. ISBN 9788573261752.
I J.R.R. Tolkiens fiktive verden Midgard var **Carn Dûm** hovedstaden av Angmar.

Carn Dûm ble skapt av dvergene ikke langt fra deres hellige fjell, Gundabadpiggen nord i Tåkefjellene, og Carn Dûm lå enda lengre mot nord og øst. Byen ble overtatt av Heksekongen av Angmar og hans mange tjenere: fallene menn, orker og andre skapninger og vesener. Fra Carn Dûm gikk han til angrep på de tre små rikene som var blitt til da Arnor ble splittet. Rikene Rhudaur og senere Cardolan ble raskt overvunnet og ødelagt.

Det siste av de tre rikene, Arthedain, falt i slaget om Fornost i året 1974 i det tredje tidevervet, men heksekongen ble selv styrt av Glorfindel, og Angmar falt i år 1975 T.T. under et angrep av Gondors Dúnedain, de overlevende fra Arnor, og alvene fra Lindon. Carn Dûm ble fullstendig ødelagt, selv om noen orker overlevde der til i hvert fall Krigen mellom dverger og orker og muligens etter det også, helt til de ble fjernet fullstendig av Aragorn, kong Elessar av det Gjenforente riket.

Portal: Litteratur
**Thalestris** (gresk: Θάληστρις) var ifølge gresk mytologi en amasonedronning som levde på 300-tallet f.Kr. Hun var den beste av de beste og hun visste det, på samme måte som hun visste at Aleksander den store (356–323 f.Kr.) var det samme. Hun tenkte at hvis hun fikk en datter med ham, ville datteren bli enda mektigere, noe som ville gi amasoneriket stor respekt. Under et av Aleksanders felttog i Asia, tok hun med seg tre hundre kvinner og møtte ham. Ifølge legenden tilbrakte hun all tid sammen med den makedonske kongen i 13 dager og netter, de jaktet hjort og elsket. 13 er et hellig tall for måne-tilbedere, som amasonene var, de tilsvarte de tretten fullmånene i året. Etterpå returnerte hun hjem til Themiskyra og ventet på resultatet, men det uteble, og Thalestris døde kort tid ettet uten en eneste arving.

Klassiske kilder bekrefter – eller antyder – at dette skjedde rundt 330–329 f.Kr. ved kysten av Det kaspiske hav. Mer enn 400 år senere lister den greske historikeren og forfatteren Plutark (45–120) opp ikke mindre enn 14 autoriteter som nevner historien. Men 9 av kildene avfeier hendelsen som «fullstendig oppspinn» og en av Aleksanders generaler, Lysimakhos, lo hver gang han hørte historien.

Referanser
----------

1. ↑  Diodorus Siculus, *Bibliotheca historica* 17.77.1-3
2. ↑  Quintus Curtius Rufus, *Historiae Alexandri Magni* 6.5.24-32
3. ↑  Junianus Justinus, *Historiarum Philippicarum libri XLIV* 12.3.5-7
Noen nasjonale grupper i Nepal; 
  
██ Bhothe, Sherpa, Thakali

██ Gurung

██ Kirat

██ Newar

██ Nepali

██ Tamang

**Thakali** er et lite folk i Nepal.

De snakker en variant av tibetansk og var tradisjonelt tibetanske buddhister.

De har navnet sitt fra *Thak Khola*-området i Mustang, *Dhaulagiri sone*.

Tradisjonelt har de bodd i *Thak-sat-se*, som ligger sør for fjellet *Tukuche* i dalen danna av *Kali Gandaki*-elva i Vest-Nepal.

I folketellinga i 2001 registrerte 12 973 seg som *thakali*. 65,01% var buddhister og 33.83% hinduer.

Thakali-folket bodde i et skrint fjellområde der de var avhengige av å leve av handel, og blei eksperter på handel med salt. På midten av 1800-tallet fikk de monopol på salthandelen med Tibet. Dette bidro til at de blei blant Nepals dyktigste handelsfolk.

De reiste langt og utvandra også til steder langt fra hjemlandet. Særlig grupper som bosatte seg lengre i sør, blei påvirka av hinduismen, De utvikla også kompetanse på mange forskjellige områder, og er i nyere tid bl.a. kjent for å drive hoteller.

|  |  |
| --- | --- |
| Oppslagsverk/autoritetsdata | LIBRIS
 |
Thala Hills på kartet over AntarktisThala HillsThala HillsThala Hills på kartet over Antarktis
**Thala Hills** er noen lave, runde kyståser beliggende mellom Freeth og Spooner Bay i Enderby Land i Antarktis. Åsene ligger bak Molodjozjnaja-stasjonen og ble kartlagt fra flyfoto tatt av Antarctic Names Committee of Australia (ANCA) i november 1956. De ble oppkalt av ANCA etter skipet «Thala Dan» hvis besetning var en del av ANARE (Australian National Antarctic Research Expeditions) som besøkte åsene i februar 1961. Advisory Committee on Antarctic Names (US-ACAN) aksepterte navnet i 1947. Åsene gir kystlinjen et rødbrunt og steinete preg.

Referanser
----------

1. 1 2 3 4  John Stewart (2011). *Antarctica: An Encyclopedia*. 2 (2 utg.). McFarland. s. 1558. ISBN 978-0786435906.

* Denne artikkelen inneholder stoff fra United States Geological Survey-artikkelen «Thala Hills» som er i offentlig eie (innhold fra Geographic Names Information System).

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR

 |
| Medaljeoversikt |
| --- |
| Konkurrerte for Brasils flagg Brasil |
| Friidrett |
|  Paralympiske leker |
| Sølv | Rio 2016 | T11-13 - 4x100m |
| Para-VM i friidrett |
| Sølv | Doha 2015 | T11 - 400m |
| Parapanamerikanske leker |
| Sølv | Lima 2019 | T11 - 100m |
| Sølv | Lima 2019 | T11 - 200m |

**Thalita Vitória Simplício da Silva** (født 20. august 1997 i Natal) er en brasiliansk funksjonshemmet friidrettsutøver, som konkurrerer i klassen T11. Dette er en klasse for blinde og svaksynte.

Hun representerer klubben Associacao de Deficientes Visuais do Rio Grande do Norte, og trenes av Felipe Veloso da Silva.

Bakgrunn
--------

Somplicito er født med dårlig syn, og ble helt blind da hun var 12 år gammel. Hun begynte med friidrett i 2012.

Idrettskarriere
---------------

Hun deltok i Para-VM i friidrett 2015, og fikk der bronse på 400 meter i klassen T11. Hun deltok også på 100 meter, der hun kom på fjerdeplass.

Under Paralympiske sommerleker 2016 i Brasil fikk hun én medalje; Brasil fikk sølv på 4 x 100 meter stafett, med Simplicito på laget. Individuelt kom hun på femteplass i lengdehopp, og hun nådde også finalen på 400 meter, med ble diskvalifisert i finalen.

Hun deltok i Parapanamerikanske leker 2019, og fikk der sølv på 100 og 200 meter, bak Jerusa Geber dos Santos.

Referanser
----------

1. 1 2 3  IPC - *Thalita Vitoria Simplicio Da Silva*, besøkt 17. november 2019.
2. ↑  Lima 2019 - *Thalita Vitoria Simplicio* Arkivert 17. november 2019 hos Wayback Machine. besøkt 17. november 2019.

Eksterne lenker
---------------

* Profil hos IPC
* Profil hos Parapanamerikanske leker 2019 Arkivert 17. november 2019 hos Wayback Machine.
**Li Ao** (kinesisk: 李翱; pinyin: **Lǐ Áo**, født 772 i Tianshui i Gansu i Kina, død 841 i Xiangyang i Hubei) var en reformkonfuciansk filosof, forfatter og embedsmann. 

Li bestod mandarineksamen som *jinshi* i 798 i hovedstaden Luoyang, og fikk så engasjement i keiserhoffets embedsverk. Li Ao var venn av den likeledes reformkonfuciansksinnede Han Yu. Begge kritiserte den blandingskulturen som fikk fotfeste etter An Lushan-opprøret, med sine buddhistisk-manikeistiske og nestorianske elementer. 

I januar 809 forlot Li Ao Luoyang sammen med sin gravide hustru og reiste til traktene rundt Kanton for å tiltre et statlig embede der. Fra denne ferden foreligger en historisk interessant reiseskildring (*Lainan Lu*, 来南录) med detaljer om middelalderens sørlige Kina.

Li Aos omfattende forfatterskap er bevart for ettertiden i *Liwengong Wenji* (李文公文集). Dette verket er antagelig en senere bearbeidelse av de ti kapitler av *Li Ao Ji* (李翱集) som kjennes fra *Xin Tangshu*. Noen av de få dikt han skrev kan også gjenfinnes i *Quan Tang Shi* (全唐诗).

Referanser
----------

1. 1 2   Gemeinsame Normdatei, GND-ID 118830155, besøkt 15. oktober 2015[Hentet fra Wikidata]
2. 1 2   Trove, oppført som Ao Li, Trove person-ID 1368552, besøkt 9. oktober 2017[Hentet fra Wikidata]
3. 1 2   MAK, oppført som Ao Li, PLWABN-ID 9810611801305606[Hentet fra Wikidata]
4. 1 2   Internet Philosophy Ontology project, InPhO ID thinker/3458, besøkt 9. oktober 2017[Hentet fra Wikidata]
5. ↑   China Biographical Database[Hentet fra Wikidata]

Litteratur
----------

* Li Jinquan: "Li Ao". *Encyclopedia of China* (Philosophy Edition), 1st ed.

  


|  |  |
| --- | --- |
| Oppslagsverk/autoritetsdata | Encyclopædia Universalis **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA
 |
**«From the Inside»** er Linkin Parks fjerde singel fra deres andre studioalbum *Meteora*. Sangen ble ikke like populær som Linkin Parks andre singler fra *Meteora*.

Man kan høre demoen til denne sangen på DVD-en Frat Party at The Pankake Festival. Linkin Park har gitt ut en bok som heter *From The Inside*. Barnet i musikkvideoen er Chester Bennington sin sønn.

Sporliste
---------

1. «From the Inside»
2. «Runaway» (Live)
3. «From the Inside» (Live)

Listeplasseringer
-----------------

«From the Inside» var den eneste singelen fra *Meteora* som ikke kom på 1.-plass på Modern Rock Tracks. Den fikk ingen amerikanske listeplasseringer. I Østerrike kom den på 42.-plass og i Australia kom den på 54.-plass. I Frankrike og Tyskland kom den på 35.-plass, i Sverige kom den på 52.-plass og i Sveits kom den på 38.-plass. «From the Inside» kom på 50.-plass i New Zealand og 41.-plass i Italia.

Eksterne lenker
---------------

* «From The Inside» offisiell sangtekst

| * v
* d
* r
Meteora |
| --- |
| Sporliste | 
* Forword
* Don't Stay
* Somewhere I Belong
* Lying from You
* Hit the Floor
* Easier to Run
* Faint
* Figure.09
* Breaking the Habit
* From the Inside
* Nobody's Listning
* Session
* Numb

 |

|  |  |
| --- | --- |
| Oppslagsverk/autoritetsdata | MusicBrainz
 |
***Berg-Ejvind og hans hustru*** er en svensk film fra 1918, med regi av Victor Sjöström. Manuskriptet var skrevet av Sjöström og Sam Ask. Som forelegg hadde de Jóhann Sigurjónssons teaterstykke fra 1911. Hovedrollene spilles av Sjöström, Edith Erastoff og John Ekman.

Handling
--------

En fremmed som kaller seg Kári kommer til en gård, hvor han blir ansatt som arbeider. Men gårdeier Halla, en enke, blir snart forelsket i ham. Den lokale namsmannen, som også ønsker å gifte seg med Halla, blir veldig misunnelig på Kári. En annen mann forteller namsmannen at Kári egentlig er en tyv og rømling ved navn Eyvind. Kári benekter først å være Eyvind, og beseirer deretter namsmannen i en bryte-konkurranse. Men når Halla foreslår ekteskap, innrømmer han sannheten om det som skjedde i hans tidligere fattige liv som Eyvind. Når fogden kommer tilbake sammen med flere andre for å arrestere Eyvind, forlater han og Halla gården sammen. De får snart en datter. De får snart selskap av en felles venn, Arnes.

Men når jenta deres er tre år gammel, innrømmer Arnes hvor ensom han er og at han er forelsket i Halla. Men Halla deler ikke disse følelsene hans, så Arnes bestemmer seg for å forlate dem. Men bår han er i ferd med å gå sin vei, legger han en gruppe menn som nærmer seg. Arnes løper derfor tilbake, for å advare Eyvind og Halla. Det oppstår snart et slagsmål. I frykt for å bli fanget, kaster Halla barnet sitt utfor stupet i elven nedenfor stupet. Eyvind og Halla klarer å stikke av, men er nå helt uten mat. De begynner snart å sulte. Eyvind vurderer å forlate Halla, men han gjør det ikke. Når Eyvind forsøker å finne ved, vandrer Halla ut av hytta og fryser i snøen. Eyvind finner henne igjen, og holder henne frem til han dør av kulden.

Rolleliste (i utvalg)
---------------------

* Victor Sjöström - Berg-Ejvind
* Edith Erastoff - Halla
* John Ekman - Arnes
* Nils Aréhn - Björn Bergstéinsson
* Jenny Tschernichin-Larsson - Gudfinna
* William Larsson - Bjärni Sveinbjörnsson
* Artur Rolén - dräng hos Halla
* Sigurd Wallén - dräng hos Halla

Referanser
----------

Eksterne lenker
---------------

* (en) *Berg-Ejvind og hans hustru* på Internet Movie Database Rediger på Wikidata

* (no) *Berg-Ejvind og hans hustru* hos Filmfront Rediger på Wikidata

* (sv) *Berg-Ejvind og hans hustru* i Svensk Filmdatabas Rediger på Wikidata

* (en) *Berg-Ejvind og hans hustru* på AllMovie Rediger på Wikidata

* (fr) *Berg-Ejvind og hans hustru* på Allociné Rediger på Wikidata

* (nl) *Berg-Ejvind og hans hustru* på MovieMeter Rediger på Wikidata

* (en) *Berg-Ejvind og hans hustru* på Rotten Tomatoes Rediger på Wikidata

Portaler: Film | Sverige
**Fronsbygdin** er tittelen på en årbok utgitt av Fron historielag. Boken har kommet ut siden 2003, det året historielaget feiret 75-årsjubileet sitt. Årboken utgjør en viktig lokalhistorisk kilde for kommunene Sør-Fron og Nord-Fron i Gudbrandsdalen. Tittelen *Fronsbygdin* er lånt frå Ivar Kleivens bygdebok om Fron fra 1930.

### Fronsbygdin 2016

Årbokens 2016-utgave inneholdt bidrag av følgende forfattere: 

* Gard Espeland
* Tore Fevolden
* Ola Holen
* Øystein Hov
* Tone Anita Kvernstuen
* Gunnar Lien
* Anton Løkken
* Johan Storm Munch
* Per Ottesen
* Kjell M. Resset
* Ole Christian Risdal
* Odd Jan Skriubakken
* Tine Elisabeth Slang
* Rasmus Stauri
* Tor Stallvik
* Arild Teigen
* Lars S. Vikør

### Fronsbygdin 2017

Den 2. november 2017 ble årboken for 2017 lansert på Sygard Grytting.

Referanser
----------

1. ↑  «Her er ho, bestseljaren!». *Fron historielag* **(norsk nynorsk)**. 3. november 2017. Besøkt 4. februar 2018.

Eksterne lenker
---------------

* Innhald i Fronsbygdin. Fron historielag
Den eldste stridsvognen i samlingen en Schneider CA1 fra 1916.
**Musée des Blindés** eller **Musée Général Estienne** er et militærmuseum i Loiredalen i Frankrike. Samlingen består hovedsakelig av stridsvogner og de har en av verdens største samlinger av stridsvogner.

Bare rundt en fjerdedel av alle kjøretøyene er utstilt på grunn av plassproblemer. Over 200 av kjøretøyene i samlingen er fullt kjørbare og har tidligere blitt vist frem under et årlig kavalerishow kalt *Carrousel*. Området har tradisjonelt vært kjerneområdet for den franske hærens stridsvognsutdanning og École d'application de l'arme blindée cavalerie ligger i nærheten.

Se også
-------

* Panzermuseum East i Slagelse, Danmark
* Deutsches Panzermuseum Munster i Tyskland
* Kubinka stridsvognmuseum i Russland
* Bovington Tank Museum i Storbritannia
* Patton Museum of Cavalry and Armor i USA
* Yad La-Shiryon i Israel

Eksterne lenker
---------------

* (fr) Offisielt nettsted Rediger på Wikidata

* Offisielt nettsted Rediger på Wikidata

* (en) Musée des Blindés – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** BNF **·** BNF (data)
 |
**Axis and Allies Miniatures** er et strategispill for to personer, og bygger på det kjente brettspillet Axis and Allies. 

Temaet i spillet er andre verdenskrig, og spillerne skal lede en hær bestående av soldater, stridsvogner og/eller fly. Spillet ble utgitt av Avalon Hill i 2005. Spillet er konstruert som et samlespill, og alle enhetene har en sjeldenhets-grad: vanlig (common), uvanlig (uncommon) og sjelden (rare). Kartene, som også fungerer som spillbrettet, er satt sammen av sekskanter. 

Axis and Allies Miniatures: War at Sea er en annen variant av spillet hvor handlingen er lagt til havet.

Utgivelser
----------

Det har vært utgitt flere samlinger med enheter, og det kommer fremdeles ut nye sett.

### Base set

Dette er det første settet med enheter. Det ble utgitt i 2005, og inneholdt 60 forskjellige enheter.
Frankrike, Sovjetunionen, Storbritannia og USA er de allierte nasjonen.
Aksemaktene blir representert av Tyskland, Italia og Japan

### Set II

Dette er det andre settet med enheter, og ble utgitt i slutten av 2005, og inneholdt 45 forskjellige enheter. Temaet for denne utgivelsen var Østfronten.
Her ble det og introdusert skarpskyttere, kavaleri og fallskjermsoldater.
Nye nasjoner er Nasjonalist-Kina, Polen og Romania.

### Contested Skies

Her kom 45 nye enheter med i krigen. Den ble utgitt våren 2006. Her ble det introdusert flyog antiluftskyts samt at Australia ble lansert som nasjon.

### D-Day

Utgivelse med fokus på de alliertes landgang i Normandie. Her kom nye 45 enheter, inkludert kanadiske.
Det ble også introdusert hindringer, som for eksempel minefelt, piggtråd og bunkere. Denne ble gitt ut sommeren 2006.

### Reserves

45 nye enheter. Romania ble også presentert. Dette ble lanser november 2006.

### 1939-45

I oktober 2007 ble dette settet lansert. Det inneholdt en ny-utgivelse av 60 enheter, men ingen av dem var helt ny.
2 markante endringer som er verdt å legge merke til er at skalaen på kjøretøy (stridsvogner, biler, beltekjøretøy) ble oppjustert for å passe til soldatene. Tidligere var skalaen på
kjøretøy 12mm mens de fra 39-45 settet er oppjustert til 15mm og dermed er i samsvar med soldatene. Miniatyrene er da også kompatible med terreng og andre miniatyrer i 15mm skala, f.eks Flames of War.
I tillegg ble hexene oppjustert til 3" (7,5cm) og det ble tillatt med opptil 6 enheter i hver hex (3 axis/3 allies, kun 1 kjøretøy)

### North Africa 1940-43

Dette settet har kampene i Nord-Afrika som tema. Her kom også greske styrker med for første gang. Inneholdt 60 nye enheter.

### Eastern Front 1941-45

60 nye enheter med hovedfokus på Østfronten, kom ut oktober 2008. Her deltar også finnene for første gang.

### Italy and the Balkans 1943-1945

Planlagt utgitt våren 2009.
Dette settet er kansellert. Istedet vil settet "Early War" bli utgitt rundt årsskiftet 2009-10.
Early War tar for seg de innledende kampene i WWII fra Polen til invasjonen av Sovjetunionen.

Eksterne lenker
---------------

* Axis & Allies Miniatures Arkivert 14. oktober 2005 hos Wayback Machine. Offisiell nettside for Axis & Allies Miniatures
* Brettspill.no
* boardgamegeek.com
«Fra et møte i den gamle Stortingssalen i Christiania Katedralskole», maleri av Matthias Stoltenberg fra 1830-tallet. Tilhører Nasjonalmuseet for kunst, arkitektur og design.
**Den gamle Stortingssalen** lå i lokalene til Oslo katedralskole i Dronningens gate 15 på hjørnet til Tollbodgaten i Oslo (daværende Christiania). Da unionen med Sverige skulle fremforhandles, ble lokalene til Oslo katedralskole valgt som de mest representative i byen. Skolens festsal ble brukt til stortingssal og bibliotekssalen til lagtingssal.

Stortingssalen fra 1814 er flyttet til Norsk Folkemuseum på Bygdøy i Oslo Foto: 2011 
«Den gamle Storthingssal. Det forsamlede femtende ordentlige Storthing 1857.» Illustrasjon fra *En Christianiensers Erindringer fra 1850- og 60-Aarene* av Yngvar Nielsen.
Skolens saler var pusset opp omtrent tyve år tidligere, men trengte en del forandringer av interiøret på grunn av den endrede bruken. Skolens bokreoler ble tildekket og galleriet ble støttet opp. Det ble laget en forhøyning til presidenstolen, anskaffet skrivebord og bygget trapp opp til galleriet. I tillegg ble kongens trone hentet fra Paléet til festsalen i anledning åpningen av Stortinget. Det ble også utført malerarbeider i begge saler. Von Schubert forteller i 1817: 

«*das Storting, welches constituationsmäßig hier |in Christiania| zusammentritt, versammelt sich in dem großen Festivitätsaal der Kathedralschule, wo für die Zuschauer Gallerien errichtet sind. Das Gebäude ist alt, ward aber vor etwa 20 jahren erneuert, und ist jetzt eines der schönsten der Stadt.*» (Stortinget, som konstitusjonsmessig trer sammen her i Christiania, samler seg i den store festsal i katedralskolen som er utstyrt med tilskuergalleri. Bygningen er gammel, men ble for omkring 20 år siden fornyet og er i dag en av byens vakreste.)
I begynnelsen lånte Stortinget lokalene bare når det var samlet hvert tredje år, men fra 1823 overtok Stortinget hele bygningen og skolen måtte flytte.

Salene ble etterhvert for små for Stortinget og fra 1854 ble mange av møtene holdt i det nye Universitetets festsal. Skolens lokaler beholdt statusen som stortingsbygning frem til Stortingets nye bygning stod ferdig i 1866.

Etter at Stortinget flyttet ut disponerte Kirkedepartementet lokalene og i 1912 ble skolens auditorium og bibliotekssalen flyttet til Norsk folkemuseum. Få år senere ble hele gården revet for å gi plass til et nytt posthus.

Referanser
----------

1. 1 2 3 4 5 6  Bjerke, Ernst (2002). *Bibliotheca Scholae Osloensis : Oslo katedralskoles gamle bibliotek*. Oslo: Solum. s. 72, 75-77. ISBN 8256013907.
2. 1 2  Høigård, Einar (1942). *Oslo katedralskoles historie*. Oslo: I kommisjon hos Grøndahl. s. 112, 241, 245-246.
3. ↑  STORTINGSSALENE. Norsk Folkemuseum sitt nettsted, besøkt 02.03.2014

Eksterne lenker
---------------

* (en) Stortingssalen 1814-1854 – kategori av bilder, video eller lyd på Commons Rediger på Wikidata